सच्चिदानंद मंदिर में आज होंगे भक्ति कार्यक्रम
गिरिडीह | धनवारप्रखंड के मकडीहा पंचायत अंतर्गत सच्चिदानंद मंदिर, 22 मौजा करगाली वासियों के आस्था का प्रतीक है। मंगलवार पूर्वाह्न 10 बजे से मध्याह्न 12 बजे तक मंदिर प्रांगण में संक्षिप्त आध्यात्मिक-भक्ति कार्यक्रम होना है। इस अवसर पर मुख्य रूप से अयोध्याधाम से पधारे मणिराम छोटी छावनी के महंथ कमल नयन शास्त्री उपस्थित श्रद्धालु धर्म प्रेमियों को अध्यात्म एवं नैतिकता के बारे में बताएंगे। इस आशय की सूचना राम भक्त भागवत दास, भागवत प्रसाद सिंह, व्यास सिंह, चंद्रदेव सिंह ने बयान जारी कर संयुक्त रूप दी। उन्हें सुनने दर्शन को 22 मौजा के धर्म प्रेमियों को आने का आग्रह किया गया है।
hin_Deva hin_Deva